על הכוכב שלנו,
יש שני אזורים קוטביים:
הארקטי, ששמו בא
מיוונית: ארקטיקוס, מהצפון,
והאנטארקטי
מאנטרארקטיקוס,
מנוגד לצפון.
אבל יש דרך קלה יותר לזכור אותם
אם רק תזכרו מה מקיף אותם.
הארקטי, שממוקם בחצי הצפוני של הפלנטה שלנו,
הוא אוקיינוס שכולו מוקף ביבשה.
בצד השני של העולם,
האנטארקטי היא יבשת
שמוקפת כולה על ידי אוקיינוס.
אז, לארקטי יש דובי קוטב אבל לא פינגווינים,
ולאנטארקטי יש פינגווינים אבל לא דובים.
בואו נדבר על הארקטי קודם.
האזור הארקטי הוא אוקיינוס רחב מכוסה קרח
מוקף בכפור עד נטול עצים.
האזור יכול להיות מוגדר
כאזור בין החוג הארקטי
והקוטב הצפוני.
אם הייתם עומדים בקוטב הצפוני
לכל מקום שתביטו, בכל הכיוונים,
זה יהיה דרום.
אבל קשה לעמוד
בקוטב הצפוני לזמן ארוך
מפני שהוא באמצע האוקיינוס,
ומכוסה בקרח ים שזז ללא הפסק.
אם תיפלו לתוך המים בקוטב הצפוני,
תיפלו למים בעומק ארבעה וחצי קילומטר.
מעל למים, טמפרטורות חורף ממוצעות
יכולות לרדת עד 40- מעלות צלזיוס,
והטמפרטורה הקרה ביותר שתועדה
היא בערך 68- מעלות צלזיוס.
למרות התנאים המאוד קשים,
בני אדם איכלסו את האזורים הארקטיים
במשך אלפי שנים.
החיים בארקטי כוללים אורגניזמים שחיים בתוך הקרח,
זואופלנקטון ופיטופלנקטון,
דגים ויונקים ימיים,
ציפורים,
יונקים יבשתיים,
צמחים,
וחברות אנושיות.
אוקיי, מה עם אנטארקטיקה?
אנטארקטיקה היא היבשת הכי דרומית בכדור הארץ,
והיא מכילה את הקוטב הדרומי הגאוגרפי.
היא היבשת החמישית בגודלה על הפלנטה
בערך בגודל כפול מאוסטרליה.
כמעט 98% מאנטארקטיקה מכוסה קרח
לפחות בעובי קילומטר וחצי.
התנאים באנטארקטיקה הם מהכי קיצוניים
בכל העולם.
בממוצע, היא הכי קרה,
עם הכי הרבה רוחות,
היבשת הכי יבשה
ויש בה את הגובה הממוצע הכי גבוה
מכל היבשות.
אתם אולי חושבים שיורד שלג כל הזמן בקטבים,
אבל אנטארקטיקה היא כל כך יבשה,
שהיא נחשבת מדבר
עם משקעים שנתיים
של רק 200 מילימטר לאורך החופים
והרבה פחות בתוך היבשת.
הטמפרטורות באנטארקטיקה
הגיעו לשיא של 89- מעלות צלזיוס.
בגלל שכל כך קשה להגיע אליה,
אין תושבים אנושיים קבועים באנטארקטיקה,
אבל בין 1,000 ל 5,000 אנשים
גרים בה במשך השנה
בתחנות המחקר שפזורות ברחבי היבשת.
אפילו החיות הכי קיצוניות נלחמות לשרוד,
ורק אורגניזמים מותאמים לקור שורדים שם,
כולל הרבה סוגים של אצות,
חיות,
בקטריות,
פטריות,
צמחים,
ופרוטיזיה.
אבל למה אנטארקטיקה קרה יותר מבת דודתה הצפונית?
ובכן, ראשית, רוב היבשת
היא בגובה של יותר משלושה קילומטר מעל פני הים,
והטמפרטורה יורדת עם הגובה.
לכן על פסגות הרים יש שלג.
שנית, זכרו שהארקטי
היא בעצם אוקיינוס קפוא.
המים באוקיינוס מתחתיה
חמים יותר מהאדמה הקפואה של אנטארקטיקה,
והחום הזה מועבר דרך שכבת הקרח.
זה מונע מטמפרטורות באזורים הארקטיים
מלהגיע לקיצונים
שטיפוסיים לאזורי האדמה של אנטארקטיקה.
שלישית, העונות זוממות נגד אנטארקטיקה.
במהלך האפליון ביולי,
כשכדור הארץ הכי רחוק מהשמש,
זה במקרה גם החורף באנטארקטיקה,
מה שיוצר כפל של קור
לקוטב הדרומי.
אבל למרות שהם לא נוחים לחיים,
הקוטב הצפוני והדרומי הם סיבה גדולה
לכך שהפלנטה שלנו היא כמו שהיא.
שני האזורים הקוטביים שלנו
מאוד חשובים לשמירה על מזג האויר.
הם עוזרים למתן את הטמפרטורות
באזור הממוזג שלנו
ונותנים מזג אויר יציב.
כשקרח ים בארקטי נסוג
בשל שינויים אקלימיים והתחממות גלובלית,
מזג האויר סביב הכדור
נעשה יותר לא יציב.